पिएसजीको फराकिलो जितमा नेयमार नायक
ब्राजिलियन फरवार्ड नेयमारले उत्कृष्ट प्रदर्शन गरेसँगै पेरिस सेन्ट जर्मेन (पिएसजी)ले फ्रेन्च लिगमा सहज हित हात पारेको छ । नेयमारले फ्रिकिक र पेनाल्टीबाट गोल गरेपछि पिएसजीले बोर्डोलाई ६-२ ले हराएको हो । पहिलो हाफमै पिएसजीले ५ गोल गरेको थियो ।
पेरिस — ब्राजिलियन फरवार्ड नेयमारले उत्कृष्ट प्रदर्शन गरेसँगै पेरिस सेन्ट जर्मेन (पिएसजी)ले फ्रेन्च लिगमा सहज हित हात पारेको छ । नेयमारले फ्रिकिक र पेनाल्टीबाट गोल गरेपछि पिएसजीले बोर्डोलाई ६-२ ले हराएको हो । पहिलो हाफमै पिएसजीले ५ गोल गरेको थियो ।नेयमारसँगै एडिन्सन कभानी, जुलियन ड्रयाक्स्लर र थोमस मुनिएरले पहिलो हाफमा गोल गरेका थिए । दोस्रो हाफमा किलियन एमबाप्पेले गोल गर्दै पिएसजीको जित सुनिश्चित पारे । बोर्डोका लागि शंखरे र माल्कमले १/१ गोल गरेका थिए ।यस जितसँगै पिएसजीको ८ खेलमा २२ अंक भएको छ भने मोन्टपेलेरसँग १-१ को बराबरी खेलेको मोनाकोले १९ अंक जोडेको छ ।